Percy Sledge

Percy Sledge (født 25. november 1941, død 14. april 2015) var en amerikansk artist innenfor musikksjangrene rhythm and blues og soul.

 Biografi 

 Tidlig karriere 
Percy Sledge jobbet i begynnelsen som bygningsarbeider i Leighton, Alabama før han fikk jobb som hjelpearbeider på Colbert County Hospital i Sheffield, Alabama. På midten av 1960-tallet turnerte han i det sørøstlige USA sammen med Esquires Combo i helgene, mens han arbeidet på sykehuset på ukedagene. En tidligere pasient og venn introduserte Sledge for plateprodusenten Quin Ivy. En audition fulgte, og Sledge fikk platekontrakt.

Sledge hadde en soulpreget stemme som gjorde ham perfekt for en lang rekke soulballader produsert av Ivy og Marlin Greene, noe musikkjournalisten Dave Marsh kalte «følelsesmessige klassikere for romantikere i alle aldre».

«When a Man Loves a Woman» var Sledges første låt innspilt under kontrakt, og ble utgitt i 1966. Inspirasjon til sangen kom da Sledges kjæreste forlot ham til fordel for en modellkarriere etter at han ble oppsagt fra jobben i bygningsbransjen i slutten av 1965. Den nådde førsteplass i USA og er fortsatt en internasjonal hit. Sangen ble også den første gullplate utgitt av Atlantic Records. Denne soul-slageren ble hjørnesteinen i Sledges karriere, og ble etterfulgt av «Warm and Tender Love» (gjeninnspilt av Elkie Brooks i 1981), «It Tears Me Up», «Take Time to Know Her» (hans nest største hit i USA, nådde 11.-plass på hitlistene), «Love Me Tender» og «Cover Me».

Sledge lanserte låtene «I'll Be Your Everything» og «Sunshine» i løpet av 1970, og ble internasjonalt en yndet konsertartist, spesielt i Nederland, Tyskland , og på det afrikanske kontinentet – Sør-Afrika i særdeleshet.

 Senere karriere 
Sledge opplevd en renessanse i sin karriere på 1980-tallet da «When a Man Loves a Woman» igjen kom inn på den britiske hitlisten UK Singles Chart etter å ha blitt brukt i en TV-reklame for Levi's.

I 1994 produserte Saul Davis og Barry Goldberg ett nytt album for Sledge, det Grammy-nominerte Blue Night, som også involverte artister som Bobby Womack, Steve Cropper og Mick Taylor.

I 2004 produsert Davis og Goldberg også albumet Shining Through the Rain.

 Utmerkelser 
Sledge ble i 1989 beæret med Pioneer Award av Rhythm and Blues Foundation. I 2005 ble han innskrevet i Rock and Roll Hall of Fame.

I mai 2007 ble Percy Sledge innskrevet i Louisiana Music Hall of Fame for sine bidrag til delstatens musikk. Delta Music Museum i Ferriday, Louisiana har også en egen avdeling om Percy Sledge.

I november 2004 ble Percy Sledge innskrevet i Carolina Beach Music Hall Of Fame.

 Familie 

Percys fetter Jimmy Hughes havnet på topp 20 på Billboards hitlister i 1964 med hiten «Steal Away».

 Utvalgt diskografi 
 Singler  
 Utgivelsesdato Tittel Listeplassering U.S. Hot 100 U.S. R&B Canada UK Singles Chart 1966 "When a Man Loves a Woman"1114 "Warm and Tender Love"1751034 "It Tears Me Up"20712 1967 "Baby, Help Me"8744 "Out of Left Field"5925 "Love Me Tender" <small>(A-side)403535→      "What Am I Living For" <small>(B-side)91 "Just out of Reach (Of My Two Empty Arms)"66 "Cover Me"4239 1968 "Take Time to Know Her"1165 "Sudden Stop"6341 "You're All Around Me"109 1969 "My Special Prayer"9344 "Any Day Now" <small>(A-Side)8635→      "The Angels Listened In" <small>(B-Side)126 "Kind Woman"116 "True Love Travels on a Gravel Road" 1970 "Many Rivers to Cross" 1970 "Help Me Make It Through the Night" 1971 "Stop The World Tonight" 1972 "Rainbow Road" "Sunday Brother" 1973 "Sunshine"89 1974 "I'll Be Your Everything"6215 1987 "When a Man Loves a Woman" <small>(Ny utgivelse)2

 Samlealbum 
 Utgivelsesdato Tittel  Listeplassering <small>UK Singles Chart 1987 When a Man Loves a Woman (The Ultimate Collection)36

 Referanser 

 The Book of Golden Discs – 2. utgave – ISBN 0-214-20512-6

 Eksterne lenker 



 Percy Sledge på Allmusic
 Percy Sledge biografi på Rhytmandtheblues.org

Kategori:Sangere fra USA
Kategori:Soulmusikere fra USA
Kategori:Personer fra Colbert County i Alabama
Kategori:Medlemmer av Rock and Roll Hall of Fame